289 
Orden. Tænkes denne Deling fortsat, forstaar man, at der til 
Slutning fremkommer Kolonier som D og Fy der i Virkeligheden en 
Gang have haft Udseende som A, men som paa Grund af fortsat 
Deling ved Radialfurer og ved, at de enkelte Lapper ere rykkede ud 
til Siderne, have dannet disse store, cirkelformede Kolonier. Naar 
Kraepelin undrer sig over, at man har fremhævet Lophopus som 
en af Ferskvandets største Bryozoer, maa man samstemme med ham 
heri. Undtagelsesvis har jeg dog, som anført, truffet paa Kolonier 
med en Diameter af c. 4 Centimeter. 
De radiære Furer optræde ude i de allermindste Lapper, saa- 
ledes at disse, der tilsyneladende danne et Hele, ved nærmere Be- 
tragtning vise sig delte i flere mindre. Betydningen af disse 
Furer er overordentlig stor for Kolonien. Trembley iagttog nemlig, 
hvorledes disse Lapper afsnørede sig fra det fælles Hele og bleve 
Grundlæggere af en ny, stor, ligeledes lappet Koloni. Ogsaa jeg 
har haft Lejlighed til at iagttage dette Fænomen. 
Har man i sine Skaale en Mængde Lophopus-Kolonier fast- 
: siddende paa forskellige Vandplanter, der ere lagte tæt ved 
hverandre, men dog med tydelige Mellemrum, vil man se, at 
Lophopus-Kolonierne efter meget kort Tids Forløb have bundet 
alle disse Planter sammen til én Masse, saaledes at det hele 
nu kan løftes op samlet. Kolonierne, som i udstrakt Tilstand 
Spænde over mere end det dobbelte Fladerum af, hvad de gøre i 
sammentrukken Tilstand, have nemlig lagt sig ud over de tilstødende 
Planter, og rører man ved disse, slippe Kolonierne ingenlunde det 
en Gang vundne Territorium, men klæbe sig med stor Kraft fast 
til de nye Planter, uden dog derved at opgive deres gamle Til- 
hæftningssted. Prøver man åt skille disse Planter fra hverandre 
og fæster sin Opmærksomhed paa, hvorledes de enkelte Kolonier for- 
holde sig ved Adskillelsen, ser man, at de store, stærkt lappede Kolonier 
briste, og at nogle af Lapperne blive hængende ved de nye Planter. Saa- 
ledes som jeg har iagttaget det i mine Skaåle, foregaar det ogsaa 
"ude i Naturen, hvor det er Vinden og Bølgerne eller Dyr, der er den 
.Sønderrivende Kraft. Naar Sivene efter en stille Dag sættes i Be- 
Vidensk. Meddel. fra den naturh. Foren. 1896. 19 
